**OBRAZLOŽENJE PRIJEDLOGA FINANCIJSKOG PLANA ZA RAZDOBLJE 2023. - 2025.**

**(proračunski korisnik)\_\_PUČKO OTVORENO UČILIŠTE SLATINA\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| 1) SAŽETAK DJELOKRUGA RADA PRORAČUNSKOG KORISNIKA |

**PUČKO OTVORENO UČILIŠTE SLATINA** pravni je slijednik ustanova koje se u Slatini od 1960. godine organizirano bave obrazovanjem odraslih i primarnom kulturom. Pučko otvoreno učilište Slatina osnovano je Aktom o osnivanju 13. ožujka 1998. godine, a upisano je u registar ustanova kod Trgovačkog suda u Bjelovaru pod brojem: Tt-98/562-3; MBS 3815722 24. lipnja 1998. godine.

**Akronim** ustanove - POU

**Osnivač** ustanove - Grad Slatina

**Adresa** ustanove - Šetalište Julija Bürgera 1, 33 520 Slatina

**e-mail** adresa ustanove- ravnateljica@pou-slatina.hr

**Telefon i faks** - 033/551-371

Prema **Odluci o ustrojstvu Pučkog otvorenog učilišta Slatina** koju je donijelo Gradsko vijeće Grada Slatina, broj: 2189/02-01-98-1, djelatnost Učilišta su obrazovna i kulturna djelatnost.

Djelatnost ustanove odvija se prema važećim propisima RH (Zakon o pučkim otvorenim učilištima, Zakona o ustanovama, Zakon o odgoju i obrazovanju u osnovnoj i srednjoj školi, Zakon o obrazovanju odraslih, Pravilnik o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih, Pravilnik o javnim ispravama u obrazovanju odraslih, Pravilnik o sadržaju, obliku te načinu vođenja i čuvanja andragoške dokumentacije, Pravilnik o evidencijama u obrazovanju odraslih).

**MISIJA:**

* Pridonijeti razvoju društva neprekidno razvijajući obrazovanje, učenje, kinoprikazivačku kulturu i kulturu grada Slatine.
* Stvaranje atraktivnih programa koji su financijski dostupni i atraktivni za polaznike.
* Osigurati i zadržati visoku kvalitetu usluga uz stalan proces poboljšanja.
* Povećati broj polaznika i preuzeti veću ulogu u obrazovanju na slatinskome području, a i šire.
* Dijeliti poslovni uspjeh sa svim polaznicima i zaposlenicima.
* Ulagati u kvalitetu nastave i usavršavanje zaposlenika.
* Zadržati ulogu najmodernijeg i najposjećenijeg kina u Virovitičko-podravskoj županiji.

**VIZIJA:**

- Biti vodeća ustanova za obrazovanje odraslih po znanju, broju programa, odnosu s polaznicima i djelatnicima na području Virovitičko-podravske županije te ustanova koja prepoznatljivim partnerskim pristupom ostvaruje više.

- Stvoriti modernu, fleksibilnu i stabilnu ustanovu koje će – svojim komparativnim prednostima, načinom upravljanja i vodstvom – brzo, kvalitetno i pouzdano udovoljavati zahtjevima polaznika.

- Promocija učilišta kao prepoznatljivog branda, što uključuje: bolju suradnju s javnosti, poboljšanje dojma kojeg učilište ostavlja na polaznike, kvalitetnu promociju programa na tržištu, intenzivniju suradnju s privredom, Gradom Slatinom i Virovitičko-podravskom županijom, suradnju s drugim obrazovnim institucijama.

- Međunarodna suradnja i sudjelovanje u projektima EU.

|  |  |
| --- | --- |
| 2) OBRAZLOŽENJE PROGRAMA | |
| Opis programa:  OBRAZOVANJE    KULTURA  KULTURA: | **OBRAZOVANJE ODRASLIH**  U svojim planovima i programima Učilište je odabralo razvojni model kojemu je u središtu rada obrazovanje odraslih kao dio cjeloživotnog obrazovanja s **CILJEM** izgradnje društva koje uči. Na ovaj se način Učilište, ali i grad Slatina, priključilo praksi europskih zemalja koje imaju slične obrazovne ustanove s velikim brojem raznolikih obrazovnih i kulturno-zabavnih programa, usmjerenih prije svega svakodnevnoj praksi i potrebama svojih građana za brzim i učinkovitim stjecanjem znanja, sposobnosti i kompetencija koje nosi novo doba.  Osim verificiranih programa stjecanja SSS, prekvalifikacija, osposobljavanja i usavršavanja, POU Slatina organizira i provodi seminare za stjecanje različitih socijalnih vještina i umijeća, poduzetničkih znanja i slično.  Obrazovne programe ostvaruje jedna mala radna ekipa stalno zaposlenih s mnogobrojnim vanjskim suradnicima.  **KINO - DIGITALIZACIJA**  Kino Slatina je kinematograf koji već više od 100 godina neprekidno radi te ima dvije kinodvorane.. Kino Slatina je od 1. siječnja 2019. godine postalo član najznačajnije mreže europskih nezavisnih kina EUROPA CINEMAS. Članstvo će omogućiti financijsku potporu iz fondova Europske unije za prikazivanje europskih filmova u kojima će svi filmoljupci moći uživati.  U 2018. god. putem projekta **„Zablistajmo ponovno“**, zamijenjeno je svih deset vrata u prizemlju i na katu kinodvorane, rasvjetna tijela, u predvorju i hodnicima kina, ugrađen je videonadzor, postavljeni su novi kazališni zastori, tepih u donjem dijelu kinodvorane, preuređena je blagajna, uređen je mali muzejski prostor na ulazu u kino, a obavljeni su ličilački radovi u predvorju i sanitarnim prostorijama.  Za taj projekt Ministarstvo kulture osiguralo je 200.000,00 kn, Grad Slatina 50.000,00 kn, a oko 100.000,00 kn Pučko otvoreno učilište iz vlastitih izvora.  **2019.** godine POU Slatina nastavlja s digitalizacijom svoje djelatnosti. Uz pomoć Grada Slatine nabavljen je projektor i platno za ljetno kino. Nabavljena su tri digitalna displeja (dva vanjska i jedan unutrašnji). Na digitalnim ormarićima, prolaznici mogu na atraktivan multimedijalni način pogledati koji filmovi dolaze u kino. Na taj način u povijest su otišli stari tradicionalni ormari za kinoplakate.  Za potrebe prijevoza kinoopreme odabrali smo službeni automobil karavan Volkswagen golf variant 1.6 TDI Comfortline. Službeni automobil je preuzet i stavljen u upotrebu **2020**. god.  U **2021**. god. Ministarstvo kulture RH i Pučko otvoreno učilište Slatina sklopili su Ugovor o korištenju sredstava Ministarstva za Investicijski program Digitalizacije i opremanja kinoprikazivačke infrastrukture: „Kino za sve generacije“-digitalizacija kina u iznosu od 300.000 kn  U **2023**. god. planiramo nastaviti poticanje kazališnog i filmskog amaterizma te opremanje Pučkog otvorenog učilišta Slatina.  Vrijedno ćemo raditi na odgoju mlađe kino i kazališne publike, smatramo da ćemo kvalitetom i bogatstvom našeg programa uspjeti privući još više publike.  **KAZALIŠTE**  Pučko otvoreno učilište Slatina nositelj je i partner u brojnim projektima kojima pokušava pridonijeti kulturnom životu svoga grada. Jedan od bitnih dijelova Strateškog plana je i promicanje kazališne umjetnosti s CILJEM razvoja kazališta u Slatini.  Održali smo brojne kazališne predstave, radimo i predstave u okviru Virkasa u suradnji s Gradskim kazalištem Virovitica.  Projekt „Slatinska mala scena“ postaje tradicija s obzirom da se provodi već osmu godinu za redom, a u planu nam je da se provodi i u budućnosti.  Veoma malo pozornosti pridaje se kazalištu za mladu publiku, rezultat toga je nedovoljno razvijena svijest o ulozi kazališta u procesu odgoja i obrazovanja djece i mladih. Cilj je POU Slatina u mjesecu studenom, kroz četiri dana u tjednu prikazati četiri kazališne predstave za naše najmlađe posjetitelje, djecu vrtićke, osnovnoškolske te srednjoškolske dobi. Uz kazališne predstave organizirali bismo i radionicu za djecu, koja bi pomogla djeci da se na kvalitetan način usmjere prema kazališnoj umjetnosti. Radionicu bismo **prilagodili uzrastu i mogućnostima djece**. Cilj radionice bio bi pomoć djeci **u pravilnom intelektualnom, estetskom, radnom i kreativnom razvoju, pomoć pri** usvajanju određenih znanja i vještina, poticanju kreativnosti i mašte, i pravilnom razvoju samopouzdanja te pozitivne slike o sebi. Kako u cijeloj županiji nemamo manifestaciju ovoga tipa, ona bi bila od neprocjenjivoga značaja, ne samo za Slatinu, nego za cijelu Virovitičko-podravsku županiju.  Uz pomoć „ Gradskog amaterskog kazališta Leo Srdoč Slatina“ planiramo organizirat više kazališnih predstava i za odraslu publiku. |

|  |
| --- |
| 3) ZAKONSKE I DRUGE PODLOGE NA KOJIMA SE ZASNIVAJU PROGRAMI |

|  |  |
| --- | --- |
| Zakonska osnova: | Djelatnost ustanove odvija se prema važećim propisima RH (Zakon o pučkim otvorenim učilištima, Zakona o ustanovama, Zakon o odgoju i obrazovanju u osnovnoj i srednjoj školi, Zakon o obrazovanju odraslih, Pravilnik o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih, Pravilnik o javnim ispravama u obrazovanju odraslih, Pravilnik o sadržaju, obliku te načinu vođenja i čuvanja andragoške dokumentacije, Pravilnik o evidencijama u obrazovanju odraslih). |
| 4) USKLAĐENE CILJEVE, STRATEGIJU I PROGRAME S DOKUMENTIMA DUGOROČNOG RAZVOJA | |
| Opći cilj: | -RAZVIJATI KONKURENTNO GOSPODARSTVO –ovaj cilj se uklapa u gotovo sve ciljeve postavljene u okviru Operativnog programa Konkurentnost i kohezija 2014-2020, tematski cilj 10-Ulaganje u obrazovanje, izobrazbu i strukovno osposobljavanje te cjeloživotno učenje  -UNAPREĐENJE KVALITETE ŽIVOTA - |
| Posebni cilj: | -razvijati ljudske potencijale, znanje i inovativnost,  -unapređenje kvalitete kulturnih sadržaja, obrazovanje za kulturu,revitalizirati tradicijske, kulturne i prirodne vrijednosti u funkciji održivog razvoja |

|  |  |  |  |  |  |  |  |
| --- | --- | --- | --- | --- | --- | --- | --- |
| 5) ISHODIŠTE I POKAZATELJE NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA | | | | | | | |
| Pokazatelj učinka/rezultata | Definicija/Naziv cilja | Jedinica | Polazna vrijednost | Izvor podataka | Ciljana vrijednosti  2023. | Ciljana vrijednosti  2024. | Ciljana vrijednosti  2025. |
| Povećanje broja korisnika | Zadovoljenje obrazovnih potreba stanovnika Grada Slatine | broj | 50 | Pučko otvoreno učilište | 50 | 60 | 70 |
| Povećanje broja programa obrazovanja koje provodi Pučko otvoreno učilište | Zadovoljenje obrazovnih potreba stanovnika Grada Slatine  Napomena:  Svi stari programi prestaju vrijediti 2025. godine | Broj | 84 | Pučko otvoreno učilište | 85 | 88 | 20 |
| Povećanje broja prikazanih filmova | Zadovoljenje kulturnih potreba stanovnika Grada Slatine | broj | 81 | Pučko otvoreno učilište | 115 | 115 | 115 |
| Povećanje broja prikazanih kazališnih predstava | Zadovoljenje kulturnih potreba stanovnika Grada Slatine | broj | 10 | Pučko otvoreno učilište | 12 | 13 | 14 |

|  |
| --- |
| 6) IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI IZ NADLEŽNOSTI PRORAČUNSKOG KORISNIKA U PRETHODNOJ GODINI |

Otvorenjem nove Art dvorane u kino smo privukli jednu novu, zahtjevniju publiku.

Broj prikazanih filmova i posjetitelja kino i kazališnih predstava je smanjen zbog korana krize. Cilj nam je da broj posjetitelja raste. Organiziramo brojne događaje i njegujemo hrvatski i europski film.

|  |
| --- |
| 7) OSTALA OBRAZLOŽENJA I DOKUMENTACIJA |

**MATERIJALNO-TEHNIČKI UVJETI RADA**

Grad Slatina kao osnivač javne ustanove –Pučkog otvorenog učilišta Slatina, dao je u najam Pučkom otvorenom učilištu Slatina poslovni prostor u vlasništvu Grada Slatine u objektu Doma kulture u Slatini, Šetalište Julija Burgera 1. (osim prostora Gradske knjižnice i čitaonice Slatina).

**KADROVSKI UVJETI RADA - PLAN RADNIH MJESTA**

|  |  |  |
| --- | --- | --- |
| **Naziv radnog mjesta:** | **Broj** | **Uvjeti za raspoređivanje na radno mjesto** |
| Ravnatelj/ica Pučkog otvorenog učilišta Slatina | 1 | VSS-VII/1 stupanj stručne spreme društvenog usmjerenja, 5 godina radnog iskustva na rukovodećem radnom mjestu u obrazovnim ustanovama ili ustanovama u kulturi, položen stručni ispit pri Ministarstvu prosvjete i športa, organizacijske sposobnosti.  Posebni uvjeti: osnovna informatička pismenost |
| Stručni suradnik/ica obrazovanja i glazbeno-scenske djelatnosti | 1 | VSS-VII/1 stupanj stručne i pedagoške spreme društvenog usmjerenja, 1 godina radnog iskustva, položen stručni ispit pri Ministarstvu prosvjete i športa  Posebni uvjeti: osnovna informatička pismenost |
| Voditelj/ica financijsko- računovodstvenih poslova | 1 | VŠS-VI/1 stupanj stručne spreme, ekonomskog smjera, 3 godine radnog iskustva u struci  Posebni uvjeti: osnovna informatička pismenost |
| Voditelj kinoprikazivačke djelatnosti-kinooperater- ekonom- voditelj tehnike | 1 | SSS tehničkog smjera, 3 godine radnog iskustva u informatičkim poslovima  Posebni uvjeti: osnovna informatička pismenost, testiranje kandidata za radno mjesto |
| Blagajnik/ica, administrativni radnik | 1 | SSS – ekonomskog usmjerenja ili drugog odgovarajućeg usmjerenja, 1 godina radnog iskustva u struci  Posebni uvjeti: informatička pismenost |
| Čistač/ica-blagajnik/ica | 1 | SSS |
| Čistač/ica | 1 | SSS |
| **Ukupno:** | **7** |  |

U 2023. god. planiramo nastaviti poticanje kazališnog i filmskog amaterizma te opremanje Pučkog otvorenog učilišta Slatina.

Nadamo se sredstvima Ministarstva kulture, sredstvima Virovitičko podravske županije, Grada Slatine te sredstvima Hrvatskog audiovizualnog centra.

Javit ćemo se Ministarstvu kulture na Poziv za predlaganje javnih potreba u kulturi RH za 2023. godinu.

Javili smo se i Hrvatskom audiovizualnom centru na Javni poziv za dodjelu sredstava za poticanje komplementarnih djelatnosti u 2023. god. – promicanje audiovizualnog stvaralaštva, za program filmske djelatnosti.

Planiramo nastavit s našim filmskim programom:

-Ljeto u kinu,

- Dani smijeha u Kino Mreži,

-Ženijalni vikend,

**-**Sjećanje na domovinski rat,

-ZFF,

-Rendez-Vous au Cinema!,

-Svjetski dan audiovizualne baštine u kinu Slatina,

-Dan sjećanja na Vukovar,

-Dani medijske kulture,

-Blagdani u kinu.

U izradi financijskog plana za razdoblje 2023. do 2025. god., POU Slatina držalo se Uputa za izradu financijskog plana dostavljenih od Stručne službe Grada Slatine, Odsjek za financije.

Financijski plan POU za 2023. god. izradili smo na detaljnijoj razini ekonomske klasifikacije (četvrta razina računskog plana), a prema Uputi od Grada predstavničkom tijelu na usvajanje podnosimo plan na drugoj razini ekonomske klasifikacije.

U Uputama smo dobili prvi limit. Prvi limit odnosi se na rashode koji se financiraju iz sredstava Proračuna Grada Slatine za provođenje postojećih programa, a ne obuhvaćaju rashode koji se financiraju iz vlastitih prihoda, pomoći i donacija proračunskih korisnika.

Planirali smo da **UKUPNI PRIHODI** u 2023. god. iznose 2.189.194 kn./ 289.317 €

I to:

- Opći prihodi iz nadležnog proračuna, odnosno prihodi od Grada Slatine planirani su u iznosu od 952.951 kn./126.477 €

- vlastite prihode koje ostvarujemo od programa obrazovanja: prekvalifikacija, programa usavršavanja, programa osposobljavanja i od iznajmljivanja prostora, planirali smo u iznosu od 841.914 kn /111.742 €

- prihodi za posebne namjene , tj prihodi s naslova refundacije štete, prihodi od prodaje kazališnih i kino ulaznica i ostali prihodi:prihodi od sponzorstva) planirani su u iznosu od 186.000,00 kn,/24.686 €

- ostale pomoći iz proračuna koji nam nije nadležan (od Ministarstva kulture i VPŽ) planirane su u iznosu od 180.000 kn/23.890 €

- te prihod od donacija u iznosu od 19.000 kn/ 2.522 €. Donaciju planiramo dobiti od HAVC-a putem projekta.

**RASHODI** su planirani u visini prihoda.

Plan za 2024. god veći je za 3.162 € u odnosu na 2023. god. ,a plan za 2025. god. veći je za 2.852 € u odnosu na 2024. god.

Povećani su samo prihodi i rashodi iz izvora opći prihodi i to u iznosu zadanog prvog limita.

Prilog br. 2 Tablica za izradu financijskog plana proračunskih korisnika

Sastoji se od 5 stranica

1. I. OPĆI DIO A) SAŽETAK RAČUNA PRIHODA I RASHODA

Kako su prihodi i rashodi planirani u istom iznosu, nema prenesenih viškova ni manjkova.

1. I. OPĆI DIO A. RAČUN PRIHODA I RASHODA

PRIHODI POSLOVANJA / RASHODI POSLOVANJA

Planirani su na drugoj razini ekonomske klasifikacije po izvorima financiranja.

PRIHODI POSLOVANJA:

63 Pomoći

65 Prihodi za posebne namjene

66 Prihodi od pruženih usluga i donacija

67 Prihodi iz nadležnog proračuna

RASHODI POSLOVANJA:

31 Rashode za zaposlene,

32 Materijalne rashode,

34 Financijske rashode,

42 Rashode za nabavu proizvedene dugotrajne imovine.

1. RASHODI PREMA FUNKCIJSKOJ KLASIFIKACIJI

POU Slatina posluje u dvije funkcije:

08 KULTURA,

09 OBRAZOVANJE.

1. RAČUN FINANCIRANJA

Ova stranica je prazna. Nismo planirali zaduživanja.

1. II POSEBNI DIO

Na ovoj stranici rashode i izdatke iskazali smo po izvorima financiranja i ekonomskoj klasifikaciji, raspoređene u programe koji se sastoje od aktivnosti i projekata.

Naš program: 4000 Javnih potreba u odgoju i obrazovanju

Aktivnost: Redovna djelatnost POU Slatina,

Kapitalni projekt: Opremanje POU Slatina,

Tekući projekt: Poticanje kazališnog amaterizma,

Tekući projekt: Poticanje revije europskog i hrvatskog filma,

Tekući projekt: Pogled u budućnost.

Iz podataka je vidljivo da je financijski plan ambiciozan, s obzirom na vrijeme u kojem živimo.

Gospodarska se kriza posebno odražava na našu djelatnost pa rezultira smanjivanjem upisa broja polaznika u programe obrazovanja odraslih i otežanom naplatom, usprkos sve većim potrebama građana i gospodarstva.

Budućnost  Europe ovisi o zdravom planetu zbog čega se EU obvezao na postizanje klimatske neutralnosti do 2050. Za ostvarenje tog cilja potrebna je transformacija europskog društva i gospodarstva, koja mora biti  troškovno učinkovita, pravedna i socijalno uravnotežena. Stoga **pretvaranje postojećih radnih mjesta u zelene** postaje prioritet naše budućnosti, a europski Zeleni plan i s njim povezana zelena tranzicija EU-a predviđa otvaranje više zelenih poslova i održivijeg gospodarstva.

Zelena radna mjesta su ona koja štite životnu sredinu, obnavljaju biološku raznovrsnost, smanjuju potrošnju energije, minimalizuju **nastanak otpada i štite od zagađenja**. Ona su sve manje izbor, a sve više stvarna potreba tržišta.

Nisu potrebni samo stručnjaci za zaštitu okoliša, već i građevinski radnici, inženjeri, prodavači, dizajneri. Ideja politike je da svaki posao može postati zeleniji, čak i u ‘smeđim’ (onečišćujućim) sektorima“

Prema scenarijima [Međunarodne organizacije rada](https://www.ilo.org/skills/pubs/WCMS_732214/lang--en/index.htm) (ILO) do 2030. godine moglo bi se stvoriti više od 100 milijuna novih radnih mjesta. No, upozoravaju kako treba imati na umu da će u istom razdoblju s tržišta nestati 80 milijuna radnih mjesta. Najvećim dijelom zbog posljedica tehnološkog razvoja, posebno automatizacije i robotizacije rada.

Ne postoje samo **rizici** koje zelena tranzicija donosi, već i ogromne mogućnosti.

Stoga će **cjeloživotno učenje  odigrati glavnu ulogu u tranziciji**, omogućujući ljudima prilagodbu promjenjivom okruženju kroz daljnje obrazovanje.

Za ovu školsku godinu planiramo implementirati vaučere HZZ, tečaj njemačkog i engleskog jezika te druge tečajeve za koje građanstvo pokaže interes.

Šaljemo Gradovima, Općinama, HZZ-u, LAG-u i udrugama ponude u postupku nabave usluga obrazovanja i osposobljavanja u okviru Operativnog programa “Učinkoviti ljudski potencijali 2014-2020“. Projekt: Zaželi, financiran iz sredstava Europskog socijalnog fonda.

Od 2022. godine uz podršku HZZ-a provodimo obrazovanje putem aplikacije Moj vaučer. Zahtjeve za obrazovanje putem vaučera mogu predati zaposlene i nezaposlene osobe. Korisnik vaučera ne može biti osoba koja se nalazi u sustavu redovitog odgoja i obrazovanja, osoba koja se nalazi u sustavu visokog obrazovanja i znanosti te osoba koja je korisnik mirovine.

Pučko otvoreno učilište Slatina mora najviše sredstava ulagati u znanje, tj. u nove programe koji odgovaraju na uočene potrebe na tržištu rada i u razvoj kina i kazališta te drugih kulturnih programa u gradu i županiji.

S poštovanjem,

v.d. ravnateljica:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Danijela Fabric Fabijanac, mag.educ.philol.croat.